Баспасөз релизі 01.12.24ж.

АҒЫМДАҒЫ ЖЫЛЫ ҚАЗАҚСТАНДЫҚТАРДЫҢ 17%-ДАН АСТАМЫ АИТВ-ҒА ТЕСТІЛЕУДЕН ӨТТІ

**1 желтоқсан – 1988 жылы ДДСҰ алғаш рет жариялаған Дүниежүзілік ЖИТС-ке қарсы күрес күні. Бұл күннің мақсаты – АИТВ инфекциясы туралы жаһандық хабардарлықты арттыру және халықаралық ынтымақтастықты көрсету. Биылғы Дүниежүзілік күннің тақырыбы – «Дұрыс жолды таңда – адам құқықтарының жолын», оны АИТВ/ЖИТС бойынша Біріккен бағдарлама белгілеген. Әр адамның құқықтарын сақтау – АИТВ-ға тиімді жауап қайтарудың негізі. Биылғы күннің басты үндеуі – әр адамның құқықтарын қорғау арқылы денсаулықты қорғау шараларын күшейту.**

Құқықтардың бірі – өз АИТВ мәртебесін білу мүмкіндігі. Қазақстандықтардың 17 пайыздан астамы бұл құқықты пайдаланды. Соңғы 20 жылда елдегі АИТВ тестілеумен қамту көлемі бес есеге артты.

- «Қазақстан Республикасы азаматтары үшін АИТВ инфекциясына тестілеу өңірлік АИТВ-ның алдын алу орталықтарында ерікті және тегін негізде, қажет болса, анонимді түрде жүргізіледі. Зертханалар заманауи жабдықтармен қамтамасыз етілген, бұл тестілеудің сапасы мен сенімділігін қамтамасыз етеді. Бұл шаралар АИТВ инфекциясын дер кезінде анықтауға, кеңес беруге және қажет болған жағдайда алдын алу шараларын, оның ішінде антиретровирустық терапияны (АРТ) жүргізуге мүмкіндік береді», – деп атап өтті Қазақ дерматология және инфекциялық аурулар ғылыми орталығы директорының міндетін атқарушы Ұлықбек Медеубеков.

Жүкті әйелдер АИТВ инфекциясына екі рет тексеріледі: әйелдер консультацияларында есепке тұрған кезде және жүктіліктің 28-30 аптасында. Биылғы жылдың 9 айының қорытындысы бойынша жүкті әйелдерді тестілеумен қамту 98% мақсатты көрсеткіштен асып, 99,7%-ға жетті.

Халықтың негізгі топтарының тестілеуге қолжетімділігін арттыру мақсатында, халықаралық ұсыныстарға сәйкес, АИТВ инфекциясына экспресс-тестті үкіметтік емес ұйымдарда өтуге болады.

АИТВ тестілеудің тағы бір түрі – өзін-өзі тестілеу, бұл қазір трендке айналуда. Бұл тестілеумен халықтың негізгі топтарын, соның ішінде ерлермен жыныстық қатынасқа түсетін ерлерді, инъекциялық есірткіні тұтынушыларды, секс жұмыскерлерін және трансгендерлерді кеңінен қамтуға мүмкіндік береді. Тесттер жақ сүйек түбіндегі сұйықтық арқылы жүргізіледі, қолдану оңай, күрделі процедураларды қажет етпейді, сезімталдығы жоғары және нәтижесі дәл. Нәтижесі 20 минутта дайын болады. Тест бақылау аймағында бір жолақ көрсетсе, нәтиже теріс, АИТВ инфекциясы жоқ дегенді білдіреді. Егер екі жолақ шықса, онда ағзада АИТВ-ға қарсы антиденелер анықталған.

Тесттерді тегін және анонимді түрде HIVTEST.KZ арнайы онлайн-сервисі арқылы тапсырыс беруге болады. Олар сондай-ақ АИТВ алдын алу орталықтарында және ҮЕҰ-ларда қолжетімді. Бұл мүмкіндік Астана, Алматы, Қарағанды, Павлодар және Өскемен қалаларында бар. Тестке тапсырыс берген кез келген адам өзін-өзі тестілеу жиынтығын және ақпараттық материалдарды алады. Тапсырыс жеткізуді клиенттің қалауы бойынша тегін тастаматтар және "Садыхан" дәріханалар желісі арқылы немесе тапсырыс берушінің есебінен Яндекс Такси арқылы алуға болады. Егер сұрақтар туындаса, клиенттерге қолдау көрсетіледі, кеңес беру жұмыстары тең құқылы кеңесшілер және АИТВ алдын алу орталықтарының мамандары арқылы жүргізіледі.

ҚДИАҒО баспасөз қызметі

Байланыс: Марина Максимова +77772254601